Josh Lawrence
Ura > Seuraura

Lawrence vietti juniorivuotensa pääosin kotikaupungissaan New Brunswickin Frederictonissa. Hän siirtyi 14-vuotiaana kaudeksi 2016–2017 Yhdysvaltoihin Selects Academyn 16U AAA-joukkueeseen. Lawrence voitti kauden päätteeksi USPHL 16U:n mestaruuden, kuten myös kauden 2017–2018 päätteeksi. Saint John Sea Dogs varasi hänet 15. pelaajana QMJHL:n varaustilaisuudessa 2018. Samana kesänä Lawrencen varasi myös Des Moines Buccaneers 114. pelaajana USHL:n varaustilaisuudessa. Hän siirtyi Sea Dogsiin kaudeksi 2018–2019. Lawrence pelasi siellä tulokaskaudellaan 54 runkosarjaottelua tehopistein 12+16=28. Kaudella 2019–2020 hän teki runkosarjassa 64 ottelussa tehot 19+23=42. Lawrence oli Sea Dogsin kolmanneksi paras maalintekijä. Kaudella 2021–2022 hän oli joukkueen paras syöttäjä ja toiseksi paras pistemies William Dufourin jälkeen tehoilla 31+70=101, joilla Lawrence sijoittui koko QMJHL:n pistepörssissä kuudenneksi. Sea Dogs osallistui isäntäjoukkueena Memorial Cupiin, jonka Lawrence voitti joukkueen mukana kauden päätteeksi.
Heinäkuussa 2022 Saint John Sea Dogs kauppasi Lawrencen Cape Breton Eaglesiin vaihdossa hyökkääjä Jack Campbelliin sekä vuoden 2024 seitsemännen ja kahdeksannen kierroksen varausvuoroihin. Samana päivänä Eagles kauppasi hänet edelleen Blainville-Boisbriand Armadaan, joka sai myös vuoden 2023 kolmannen kierroksen varausvuoron. Vaihdossa Eagles sai hyökkääjä Charles Boutinin sekä vuoden 2022 toisen ja vuoden 2024 ensimmäisen kierroksen varausvuorot. Lawrence pelasi Armadassa alkukaudella 2022–2023 25 ottelua tehden 32 tehopistettä. Hän oli joukkueen sisäisessä pistepörssissä kolmantena, kunnes marraskuussa Armada kauppasi Lawrencen Halifax Mooseheadsiin vaihdossa vuoden 2023 toisen ja vuoden 2024 kierroksen varausvuoroihin. Hän teki QMJHL:n runkosarjassa yhteensä 69 ottelussa tehot 50+69=119, joilla Lawrence sijoittui pistepörssissä toiseksi edellään vain joukkuetoveri Jordan Dumais. Hän sijoittui myös liigan tehotilastossa kolmanneksi lukemalla +59. Pudotuspeleissä Lawrence teki 21 ottelussa tehot 12+19=31, joilla hän voitti koko QMJHL:n syöttöpörssin ja jakoi pistepörssin voiton joukkuetoverinsa Alexandre Doucet'n kanssa. Lawrence voitti myös tehotilaston lukemalla +18. Kuudennessa välieräottelussa 7. toukokuuta 2023 vieraissa Sherbrooke Phoenixia vastaan hän teki Mooseheadsin 0–1-voittomaalin ottelun toisessa erässä. Osuma ratkaisi joukkueelle paikan Gilles-Courteau Trophy-finaaleissa. Lawrence valittiin ottelun kakkostähdeksi. QMJHL:n mestaruuden vei lopulta kuitenkin Quebec Remparts otteluvoitoin 4–2. Lawrence valittiin kauden päätteeksi liigan toiseen tähdistökentälliseen sekä koko CHL:n toiseen tähdistökentälliseen.
Kaudeksi 2023–2024 Lawrence siirtyi vuoden mittaisella sopimuksella Sveitsin toiseksi korkeimmalle sarjatasolle Swiss Leaguen EHC Winterthuriin. Hän teki runkosarjassa 45 ottelussa tehot 30+22=52, joilla Lawrence sijoittui liigan pistepörssissä kolmanneksi edellään vain EHC Baselin Jakob Stukel ja HCV Martignyn Léonardo Fuhrer.
Toukokuussa 2024 Lawrence teki vuoden mittaisen sopimuksen toisen SL-seuran, HC Sierren kanssa. Hän teki siellä 38 ottelussa 44 tehopistettä, kunnes tammikuussa 2025 Lawrencen sopimus purettiin. Seuraavana päivänä Lawrencen uutisoitiin siirtyvän loppukauden 2024–2025 sopimuksella SM-liigajoukkue Pelicansiin.